I begyndelsen af april 1865 var presset mod sydstaternes hovedstad Richmond blevet så stort, at Lee var nødt til at opgive byen og forsøge et udbrud mod vest. Det lykkedes imidlertid for Grant at bremse udbruddet, og Lee overgav sig og sin hær til Grant i Appomattox Courthouse den 9. april 1865. Grant var storsindet over for den slagne hær, hvilket fjernede mange spændinger mellem parterne og var en god begyndelse på en fremtidig forsoning.